CELEX: 32019D1990
Language: bg
Date: 2019-11-28 00:00:00
Title: Решение (ЕС) 2019/1990 на Съвета от 28 ноември 2019 година за делегиране на директора на Службата за управление и плащане по индивидуални права на Европейската комисия на определени правомощия като разпоредител с бюджетни кредити по отношение на изплащането на възнаграждения и разходи за мисии и разрешени пътувания

29.11.2019   
               
               
                  BG
               
               
                  Официален вестник на Европейския съюз
               
               
                  L 308/103
               
            
         РЕШЕНИЕ (ЕС) 2019/1990 НА СЪВЕТА
         от 28 ноември 2019 година
         за делегиране на директора на Службата за управление и плащане по индивидуални права на Европейската комисия на определени правомощия като разпоредител с бюджетни кредити по отношение на изплащането на възнаграждения и разходи за мисии и разрешени пътувания
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (1), и по-специално член 66, параграф 1, буква а) от него,
         като има предвид, че:
         
                     (1)
                  
                  
                     С Решение (ЕС) 2019/792 на Съвета (2) Съветът възложи на Службата за управление и плащане по индивидуални права (РМО) на Европейската комисия да упражнява определени правомощия, предоставени с Правилника за длъжностните лица на Европейския съюз и Условията за работа на другите служители на Съюза, установени с Регламент (ЕИО, Евратом, ЕОВС) № 259/68 на Съвета (3), на органа по назначаването и на органа, оправомощен да сключва договори за наемане на служители на Генералния секретариат на Съвета (ГСС), във връзка с управлението на индивидуалните имуществени права.
                  
               
                     (2)
                  
                  
                     ГСС подписа с PMO споразумение за предоставяне на услуги за управлението на индивидуалните имуществени права на персонала на ГСС и на високопоставените служители на ГСС, заемащи публична длъжност.
                  
               
                     (3)
                  
                  
                     С Решение (ЕО) 2003/522/ЕО на Комисията (4), и по-специално член 2, параграф 4 от него, на PMO се дава възможност да действа по искане и от името на друг орган, създаден съгласно или въз основа на Договорите. В съответствие със споразумението за предоставяне на услуги между PMO и ГСС, ГСС може да поиска от PMO да утвърждава и разрешава изплащането на заплатите на персонала на ГСС и високопоставените служители на ГСС, заемащи публична длъжност, както и разходите за техни мисии и разрешени пътувания. С оглед на предимствата, които това ще донесе от гледна точка на икономиите на разходите и ефективността, на директора на РМО следва да бъдат делегирани съответните правомощия на разпоредител с бюджетни кредити съгласно член 66, параграф 1, буква а) от Регламент (ЕС, Евратом) 2018/1046,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   На директора на Службата за управление и плащане по индивидуални права (PMO) на Европейската комисия се делегират правомощията на разпоредител с бюджетни кредити с оглед на утвърждаването и разрешаването на плащания на възнаграждения, както и на плащания на разходи за мисии и разрешени пътни разходи на персонала за целите на прилагането на член 1, параграф 1, буква а) от Решение (ЕС) 2019/792, както и на високопоставените служители, заемащи публична длъжност.
               Тези плащания се осчетоводяват по следните статии и позиции в раздел II от общия бюджет на Европейския съюз, озаглавен "Европейски съвет и Съвет":
               
                           —
                        
                        
                           глава 10, с изключение на подпозиции 1004–02 и 1004–05,
                        
                     
                           —
                        
                        
                           глава 11,
                        
                     
                           —
                        
                        
                           позиция 1200, с изключение на подпозиция 1200–36,
                        
                     
                           —
                        
                        
                           статия 133,
                        
                     
                           —
                        
                        
                           позиция 2201.
                        
                     Делегирането, посочено в първа алинея, включва и правомощията за прогнозиране, установяване и разрешаване на приходи, свързани с разходите, посочени във втора алинея.
            
            
               2.   Посоченото в параграф 1, първа алинея от настоящия член делегиране не се прилага в случаите, когато има отказ от упражняването на правомощията, делегирани от Съвета на РМО съгласно член 1, параграф 1 от Решение (ЕС) 2019/792, в съответствие с член 1, параграф 2 от същото решение.
            
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            Прилага се от настъпването на по-ранното от следните събития: датата, на която Генералният секретариат на Съвета получи писмо, с което РМО потвърждава приемането на правомощията, делегирани съгласно член 1, параграф 1, първа алинея, или от момента, в който PMO упражни делегираните правомощия.
         
         
            Съставено в Брюксел на 28 ноември 2019 година.
            
               
                  За Съвета
               
               
                  Председател
               
               T. HARAKKA
            
         
         
            (1)  OВ L 193, 30.7.2018 г., стр. 1.
         
            (2)  Решение (ЕС) 2019/792 на Съвета от 13 май 2019 г. за възлагане на Европейската комисия – Службата за управление и плащане по индивидуални права (РМО) – на упражняването на определени правомощия, предоставени на органа по назначаване и на органа, оправомощен да сключва договори за назначаване (OВ L 129, 17.5.2019 г., стр. 3).
         
            (3)  ОВ L 56, 4.3.1968 г., стр. 1.
         
            (4)  Решение 2003/522/EО на Комисията от 6 ноември 2002 г. относно създаването на Служба за управление и изплащане на индивидуалните права (OB L 183, 22.7.2003 г., стр. 30).